title: 2007/49/EZ: Odluka Vijeća od 22. siječnja 2007. o načelima, prioritetima i uvjetima sadržanim u Europskom partnerstvu s Crnom Gorom

text:
               11/Sv. 122

               HR

               Službeni list Europske unije

               231

         32007D0049

               L 020/16

               SLUŽBENI LIST EUROPSKE UNIJE

         ODLUKA VIJEĆA
   od 22. siječnja 2007.
   o načelima, prioritetima i uvjetima sadržanim u Europskom partnerstvu s Crnom Gorom
   (2007/49/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 533/2004 od 22. ožujka 2004. o uspostavi partnerstava u okviru procesa stabilizacije i pridruživanja (1), a posebno njezin članak 2.,
   uzimajući u obzir prijedlog Komisije,
   budući da:

               (1)

               Europsko je vijeće u Solunu 19. i 20. lipnja 2003. podržalo uvođenje europskih partnerstava kao načina ostvarenja europske perspektive zemalja zapadnog Balkana.

               (2)

               Uredba (EZ) br. 533/2004 predviđa da Vijeće treba odlučiti o načelima, prioritetima i uvjetima koje će sadržavati europska partnerstva, kao i sve daljnje prilagodbe.

               (3)

               Uredba (EZ) br. 533/2004 navodi da se praćenje europskih partnerstava osigurava na temelju mehanizama uspostavljenih u okviru procesa stabilizacije i pridruživanja, posebno putem godišnjih izvješća o napretku.

               (4)

               Dana 14. lipnja 2004. Vijeće je usvojilo prvo Europsko partnerstvo sa Srbijom i Crnom Gorom uključujući Kosovo na temelju Rezolucije Vijeća sigurnosti Ujedinjenih naroda 1244 (2). Vijeće je 30. siječnja 2006. odlučilo ažurirati navedeno Europsko partnerstvo (3).

               (5)

               Crna Gora proglasila je svoju neovisnost 3. lipnja 2006. nakon referenduma održanog 21. svibnja 2006.

               (6)

               Dana 12. lipnja 2006. na Vijeću za opće poslove i vanjske odnose, Europska unija i njezine države članice odlučile su dalje razvijati odnose s Republikom Crnom Gorom kao suverenom, neovisnom državom.

               (7)

               Stoga je primjereno uspostaviti novo Europsko partnerstvo s Crnom Gorom na temelju dijela koji se odnosi na Crnu Goru u smislu Europskog partnerstva sa Srbijom i Crnom Gorom usvojenog u siječnju 2006., ažuriranog u pogledu nalaza Izvješća o napretku iz 2006., i dopunjenog prioritetima koji se tiču izazova Crne Gore kao neovisne države.

               (8)

               Kako bi se pripremila za daljnju integraciju s Europskom unijom, nadležna tijela Crne Gore trebala bi razviti plan s rasporedom i posebnim mjerama za rješavanja prioriteta ovog Europskog partnerstva,

         ODLUČILO JE:
   Članak 1.
   U skladu s člankom 1. Uredbe (EZ) br. 533/2004, načela, prioriteti i uvjeti u Europskom partnerstvu s Crnom Gorom utvrđeni su Prilogom koji čini sastavni dio ove Odluke i koji, za Crnu Goru, zamjenjuje Prilog Odluci 2006/56/EZ.
   Članak 2.
   Provedba Europskog partnerstva s Crnom Gorom ispituje se mehanizmima utvrđenim na temelju procesa stabilizacije i pridruživanja, posebno godišnjim izvješćima o napretku koje podnosi Komisija.
   Članak 3.
   Ova Odluka stupa na snagu trećeg dana od dana objave u Službenom listu Europske unije.

      Sastavljeno u Bruxellesu 22. siječnja 2007.

            Za Vijeće

            Predsjednik

         F.-W. STEINMEIER

      (1)  SL L 86, 24.3.2004., str. 1. Uredba kako je zadnje izmijenjena Uredbom (EZ) br. 269/2006 (SL L 47, 17.2.2006., str. 7.).

      (2)  Odluka Vijeća 2004/520/EZ od 14. lipnja 2004. o načelima, prioritetima i uvjetima sadržanima u Europskom partnerstvu sa Srbijom i Crnom Gorom uključujući Kosovo kako je definirano Rezolucijom Vijeća sigurnosti Ujedinjenih naroda 1244 od 10. lipnja 1999. (SL L 227, 26.6.2004., str. 21.).

      (3)  Odluka Vijeća 2004/56/EZ od 30. siječnja 2006. o načelima, prioritetima i uvjetima sadržanima u Europskom partnerstvu sa Srbijom i Crnom Gorom uključujući Kosovo kako je definirano Rezolucijom Vijeća sigurnosti Ujedinjenih naroda 1244 od 10. lipnja 1999. i o stavljanju Odluke 2004/520/EZ izvan snage (SL L 35, 7.2.2006., str. 32.).
   PRILOG

      CRNA GORA: EUROPSKO PARTNERSTVO 2006.

   1.   UVOD

   Europsko vijeće podržalo je uvođenje Europskih partnerstava kao načina ostvarenja europske perspektive zemalja zapadnog Balkana.
   Dana 30. siječnja 2006. Vijeće Europske unije usvojilo je Europsko partnerstvo za Srbiju i Crnu Goru uključujući Kosovo na temelju Rezolucije Vijeća sigurnosti Ujedinjenih naroda 1244 od 10. lipnja 1999. Crna Gora proglasila je svoju neovisnost 3. lipnja 2006. nakon referenduma održanog 21. svibnja. Nakon toga uslijedio je priznavanje od strane Europske unije i njezinih država članica. Stoga je primjereno usvojiti ažurirano Europsko partnerstvo samo za Crnu Goru. Ovo ažurirano partnerstvo temelji se na dijelovima prethodnog Europskog partnerstva za Srbiju i Crnu Goru (uključujući Kosovo) koji se odnose na Crnu Goru. Dodaje elemente koji odražavaju nove ovlasti Crne Gore i izazove s kojima je suočena kao neovisna država.
   Nadležna tijela u Crnoj Gori trebala bi razviti plan uključujući raspored i posebne mjere za rješavanje pitanja prioriteta Europskog partnerstva.
   2.   NAČELA

   Proces stabilizacije i pridruživanja ostaje opći okvir za europsko usmjerenje zemalja Zapadnog Balkana na njihovom putu prema članstvu.
   Glavni utvrđeni prioriteti odnose se na sposobnost Crne Gore da ispuni kriterije koje je definiralo Europsko vijeće u Kopenhagenu 1993. i uvjete određene vezano uz proces stabilizacije i pridruživanja, posebno uvjete koje je definiralo Vijeće u svojim zaključcima od 29. travnja 1997. i 21. i 22. lipnja 1999., sadržaju završne deklaracije Zagrebačkog sastanka na vrhu od 24. studenoga 2000. i Solunskoj agendi.
   3.   PRIORITETI

   Prioriteti navedeni u ovom Europskom partnerstvu odabrani su na temelju osnove da je realno očekivati da ih Crna Gora može ispuniti ili znatno unaprijediti u sljedećih nekoliko godina. Izvršena je razlika između kratkoročnih prioriteta, za koje se očekuje da će se ostvariti u roku od jedne do dvije godine, i srednjoročnih prioriteta, za koje se očekuje da će se ostvariti u roku od tri do četiri godine. Prioriteti se odnose na zakonodavstvo i njegovu provedbu.
   Uzimajući u obzir znatne troškove ispunjavanja svih zahtjeva EU-a kao i složenost tih zahtjeva u određenim područjima, ovo partnerstvo u trenutačnoj fazi ne uključuje sve važne zadatke. Buduća partnerstva uključivat će daljnje prioritete u skladu s napretkom Crne Gore.
   Među kratkoročnim prioritetima, ključni su oni koji su utvrđeni i grupirani zajedno na početku popisa. Redoslijed navedenih ključnih prioriteta ne podrazumijeva rangiranje po važnosti.
   3.1.   KRATKOROČNI PRIORITETI

      Ključni prioriteti

               —

               Donijeti novi ustav, na temelju općeg konsenzusa, u skladu s europskih normama, posebno u područjima ljudskih prava i prava manjina, organizacije pravosuđa te revizorskih, obrambenih i sigurnosnih struktura.

               —

               Završiti uspostavu pravnog i institucionalnog uređenja potrebnog za neovisnu državu, uključujući potpis i ratifikaciju međunarodnih instrumenata na koje je pristala Državna zajednica Srbije i Crne Gore.

               —

               Nastaviti napore u provedbi reforme javne uprave, uključujući sustav plaća državne službe, kako bi se osiguralo transparentno zapošljavanje kao i profesionalnost i pouzdanost, posebno ojačati europske integracijske strukture na svim razinama (uključujući u odgovarajućim ministarstvima i u parlamentu) i mehanizme usklađivanja vezane uz pitanja Europske unije.

               —

               Finalizirati planove za reformu pravosudnog sustava; ukloniti zapošljavanje i upravljanje karijerom iz ovlasti parlamenta i uspostaviti transparentne postupke temeljene na profesionalnim i objektivnim kriterijima za odabir i razvoj karijere; racionalizirati sudski sustav i modernizirati postupke te unaprijediti administraciju; osigurati primjereno i održivo financiranje za pravosudni sustav.

               —

               Unaprijediti borbu protiv organiziranog kriminala i korupcije na svim razinama, uključujući putem uspostave učinkovitih institucionalnih mehanizama za međuagencijsku suradnju i unaprjeđenje operativne sposobnosti tijela koja provode zakone.

               —

               Ojačati parlamentarni nadzor nad obrambenim i sigurnosnim strukturama.

               —

               Nastaviti potpunu suradnju s Međunarodnim kaznenim sudom za bivšu Jugoslaviju.

               —

               Ojačati sposobnost usvajanja i provođenja mjera koje proizlaze iz obveza Sporazuma o stabilizaciji u pridruživanju, posebno ažurirati sposobnost carine da ispravno primjenjuje pravila podrijetla i metode administrativne suradnje.

      Politički kriteriji

      Demokracija i vladavina prava

      Izbori

               —

               U skladu s preporukama Ureda za demokratske institucije i ljudska prava, depolitizirati izbornu administraciju, poboljšati njezino funkcioniranje, posebno vezano uz objavu rezultata, šifrirati zakonodavstvo koje se odnosi na izbore, primijeniti pravila za medijsko praćenje kampanja i uvesti pravila koja jamče transparentnost za dodjelu mjesta u skladu s europskim normama; postaviti transparentan okvir za financiranje kampanja.

      Parlament

               —

               Ojačati sveukupne zakonodavne i nadzorne sposobnosti parlamenta, posebno putem provedbe novousvojenih pravila postupanja.

               —

               Ojačati sposobnost parlamenta u novim područjima ovlasti.

               —

               Ojačati funkcioniranje Odbora za europsku integraciju i osigurati odgovarajuću administrativnu i stručnu potporu.

      Javna uprava

               —

               Nastaviti proces depolitiziranja javne uprave.

               —

               Ojačati administrativnu sposobnost ureda Europskog ombudsmana; osigurati odgovarajuće praćenje preporuka Europskog ombudsmana.

               —

               Nastaviti provedbu procesa decentralizacije i ažurirati kapacitete općina.

      Pravosudni sustav

               —

               Osigurati provedbu zakona o obveznom početnom i stalnom osposobljavanju sudaca, tužitelja i sudskog pomoćnog osoblja te nastaviti jačati centre za pravosudnu obuku.

               —

               Finalizirati planove za reformu pravosudnog sustava; ukloniti zapošljavanje i upravljanje karijerom iz ovlasti parlamenta i uspostaviti transparentne postupke temeljene na profesionalnim i objektivnim kriterijima za odabir i razvoj karijere; racionalizirati sudski sustav i modernizirati postupke te unaprijediti administraciju; osigurati primjereno i održivo financiranje za pravosudni sustav.

               —

               Osigurati garancije za jačanje autonomije i učinkovitosti sustava tužiteljstva, uključujući u vezi s pitanjima proračuna. Ojačati ured tužitelja za organizirani kriminal i ažurirati sposobnosti u području politike borbe protiv korupcije.

               —

               Ažurirati sposobnost Ministarstva pravosuđa za međunarodnu pravosudnu suradnju.

      Politika borbe protiv korupcije

               —

               Izmijeniti zakon koji se odnosi na sukob interesa i provesti ga s ciljem uklanjanja svih mogućih slučajeva sukoba interesa dužnosnika.

               —

               Povećati napore da bi se provela strategija borbe protiv korupcije, posebno kroz osiguranje primjerenih financijskih i ljudskih resursa tijelima za provedbu zakona da bi se osigurala njezina provedba.

               —

               Razviti i u potpunosti provesti zakone koji se odnose na političke stranke i financiranje političkih stranaka da bi se osigurale transparentnost i jasnoća.

      Ljudska prava i zaštita manjina

               —

               Osigurati učinkovite mehanizme za provedbu obveza koje proizlaze iz međunarodnih instrumenata, posebno vezano uz Europsku konvenciju o ljudskim pravima i osnovnim slobodama i Europsku konvenciju o sprečavanju mučenja.

               —

               Poduzimati sveobuhvatne i transparentne korake u svim navodnim slučajevima lošeg postupanja. Ojačati službe unutarnjeg nadzora koje se bave pitanjima lošeg postupanja agenata koji provode zakone.

               —

               Unaprijediti uvjete u zatvorima, posebno vezano uz ranjive grupe poput maloljetnih počinitelja kaznenih djela i onih kojima je potrebna psihijatrijska pomoć; osigurati odgovarajuće praćenje uvjeta u zatvorima koji se odnose na zatvorenike koji odslužuju duge kazne i zatvorenike koji su povezani s organiziranim kriminalom, osigurati daljnje osposobljavanje zatvorskog osoblja i unaprjeđenje kapaciteta namijenjenih za potrebne potrebe.

               —

               Donijeti sveobuhvatne zakone za borbu protiv diskriminacije.

               —

               Osigurati provedbu zakona o pristupu javnim podacima. Nastaviti s preobražajem Radio-televizije Crne Gore u javno radio-televizijsko poduzeće i osigurati odgovarajuća sredstva u tu svrhu.

               —

               Provoditi memorandum o suradnji između nevladinih organizacija i državnih tijela.

               —

               Nastaviti provedbu zakona o povratu imovine.

               —

               Osigurati odgovarajući okvir, uključujući na razini ustava, za zaštitu prava manjina. Provoditi strategiju i akcijski plan koji se odnose na integraciju Roma, uključujući izbjeglice.

      Regionalna pitanja i međunarodne obveze

               —

               Nastaviti jačanje regionalne suradnje i dobrosusjedskih odnosa s ciljem, između ostalog, promicanja pomirbe. Provoditi sporazume o slobodnoj trgovini sa susjednim zemljama, posebno u kontekstu novog Srednjoeuropskog ugovora o slobodnoj trgovini (CEFTA). Poboljšati prekograničnu suradnju u područjima borbe protiv organiziranog kriminala, krijumčarenja i nedopuštene trgovine, pravosudne suradnje, upravljanja granicama, okoliša, prometa i energije.

               —

               Osigurati zaštitu prava izbjeglica i interno raseljenih osoba. Staviti izvan snage sve diskriminacijske odredbe u područjima rada, pristupa vlasničkim pravima, pravnih lijekova i pristupa državljanstvu; jamčiti neometan pristup zdravstvenim uslugama i osobnim dokumentima. Osigurati prava stvarnog izbora između održivog povrata i integracije te, onima koji odaberu potonje, pružiti uvjete za integraciju.

               —

               Uskladiti nacionalno zakonodavstvo i praksu sa svim odgovarajućim međunarodnim normama i sporazumima kroz potpisivanje i ratifikaciju odgovarajućih međunarodnih instrumenata na razini Vijeća Europe i Ujedinjenih naroda vezanih uz borbu protiv organiziranog kriminala i financijskog kriminala, uključujući korupciju.

      Gospodarski kriteriji

               —

               Održavati makroekonomsku stabilnost kroz potrebnu fiskalnu prilagodbu i konsolidaciju.

               —

               Razviti institucionalne i analitičke kapacitete potrebne za sastavljanje i provedbu „gospodarskog i fiskalnog programa” koji je predložila Komisija Europskih zajednica.

               —

               Provoditi sustav upravljanja javnim rashodima, posebno u vezi planiranja proračuna za programe, srednjoročnog planiranja proračuna i uvođenja elemenata obračunskog računovodstva.

               —

               U cijelosti integrirati proračun kapitala u opće državne račune, uključujući državne rashode kapitala.

               —

               Nastaviti proces restrukturiranja i privatizacije poduzeća u državnom vlasništvu.

               —

               Usvojiti i provoditi zakon koji se odnosi na nadzor osiguranja.

               —

               Nastaviti napore promicanja prilagodljivosti i vještina radne snage, uz potpun angažman poslodavaca i sindikata u tom procesu.

               —

               Nastaviti s potrebnim prilagodbama trgovinskih režima Crne Gore, da bi bili u skladu s autonomnim trgovinskim mjerama i budućim Sporazumom o stabilizaciji i pridruživanju.

      Europske norme

      Unutarnje tržište

      Slobodno kretanje robe

               —

               Završiti uspostavu pravnog i institucionalnog uređenja vezanog uz standardizaciju, nadzor nad tržištem, certificiranje, mjeriteljstvo, akreditaciju i ocjenu sukladnosti u skladu s pravnom stečevinom Europske unije da bi se stvorili povoljni uvjeti za trgovinu. Započeti usvajanje europskih norma.

               —

               Uspostaviti unutarnje mehanizme za savjetovanje i obavješćivanje za nove tehničke uredbe prije njihova usvajanja mjera koje utječu na trgovinu.

               —

               Uspostaviti pravni okvir i administrativni kapacitet za aktivnu zaštitu potrošača i zdravlja u skladu s potrošačkom i zdravstvenom politikom EU-a.

               —

               Nastaviti provođenje potrebnih reforma radi sukladnosti s pravilima i obvezama WTO-a da bi se ubrzao proces pristupanja WTO-u.

      Carine i porezi

               —

               Dodatno uskladiti carinsko zakonodavstvo i postupke s pravnom stečevinom Europske unije. Nastaviti modernizaciju carinske administracije da bi se osigurale visoka razina administrativnog kapaciteta i borba protiv korupcije, prekograničnog kriminala i utaja poreza.

               —

               Izmijeniti i provoditi zakone u području pravila podrijetla da bi se uvela pravna osnova za primjenu pravila podrijetla EZ-a za potrebe autonomnih trgovinskih mjera; u tu svrhu osigurati podatke i osposobljavanje operatera i carinskih dužnosnika.

               —

               Dodatno uskladiti zakone o porezima s pravnom stečevinom Europske unije. Unaprijediti provedbu zakona o porezima, s naglaskom na ubiranju prihoda i nadzoru s ciljem smanjivanja poreznih prijevara.

               —

               Primjenjivati načela kodeksa ponašanja pri oporezivanju poslovanja i osigurati sukladnost novih poreznih mjera s tim načelima.

      Konkurencija

               —

               Uspostaviti i osigurati primjerena sredstva za rad tijela nadležnog za konkurenciju, funkcijski potpuno neovisnog.

               —

               Ojačati okvir državne pomoći i povećati transparentnost, kao prvi korak prema nadzoru državne pomoći u skladu sa zahtjevima Sporazuma o stabilizaciji i pridruživanju.

      Javna nabava

               —

               Provoditi učinkovit režim javne nabave u skladu s načelima EU-a, uključujući i vezano uz pravne lijekove. Osigurati potpunu transparentnost postupaka, neovisno o vrijednosti dotičnog ugovora, i nediskriminaciju između crnogorskih dobavljača i dobavljača iz EU-a.

               —

               Osigurati uspostavu i funkcioniranje agencije za javnu nabavu i revizorskog tijela te unaprijediti njihov upravni kapacitet; osigurati odgovarajuće osposobljavanje osoblja u ugovornim subjektima odgovornog za provedbu pravila nabave.

      Pravo intelektualnog vlasništva

               —

               Znatno ojačati razinu zaštite prava intelektualnog vlasništva, posebno kroz usvajanje cjelovitog pravnog okvira o pravima intelektualnog vlasništva, uključujući učinkovito izvršavanje odredaba, te kroz uspostavu ureda za prava intelektualnog vlasništva.

               —

               Ojačati kapacitete za provedbu i izvršavanje zakona u tom području, uključujući granične službe, agencije koje provode zakone i sudstvo.

               —

               Službeno potvrditi sudjelovanje u glavnim međunarodnim sporazumima i u području prava intelektualnog vlasništva.

      Financijske službe

               —

               Ojačati regulatorni i nadzorni okvir za financijske institucije i tržišta, u skladu s trenutačnim praksama EU-a, posebno vezano uz bankarski sektor.

               —

               Učvrstiti suradnju s domaćim nadzornicima stranih banaka sa značajnim podružnicama u Crnoj Gori, uključujući kroz zaključivanje ugovora o suradnji.

      Pravo trgovačkih društava

               —

               Učvrstiti izvršavanje zahtjeva za financijsko izvješćivanje, posebno za financijske institucije i trgovačka društva koja kotiraju na burzi.

      Zapošljavanje i socijalne politike

               —

               Unaprijediti kapacitete Ministarstva rada i socijalne pomoći u području oblikovanja politika i praćenja, uz naglasak na integraciju mladih ljudi, žena i ranjivih skupina na tržište rada; poboljšati upravljanje učinkovitosti mjera za aktivno zapošljavanje koje provodi crnogorska služba za zapošljavanje.

               —

               Povećati rad inspektorata rada da bi se osigurali zdravlje i sigurnost na radu.

               —

               Pospješiti napore za promicanje kvalitete obrazovnog sustava i cjeloživotnog učenja.

               —

               Dalje unapređivati kvalitetu, učinkovitost i važnost visokog obrazovanja i podupirati njegovu integraciju u europsko područje visokog obrazovanja.

      Sektorske politike

      Industrija i mala i srednja poduzeća

               —

               Nastaviti provedbu Europske povelje za mala poduzeća.

               —

               Učvrstiti agenciju za promicanje ulaganja. Unaprijediti poticanje poslovanja i savjetovanje.

               —

               Usvojiti zakon o usklađivanju i ubrzavanju izdavanja licenci i sustava za izdavanje dozvola; provoditi zakone u uskoj suradnji s lokalnim državnim tijelima; i usvojiti i provoditi akcijski plan vezan uz smanjenje poslovnih prepreka.

               —

               Ubrzati uspostavu i provedbu državnog jamstvenog fonda za mala i srednja poduzeća.

      Poljoprivreda i ribarstvo

               —

               Nastaviti s povećanjem administrativnog kapaciteta potrebnog za sastavljanje i provedbu politike poljoprivrednog i ruralnog razvoja.

               —

               Usvojiti zakon o sigurnosti hrane, zakon o zaštiti životinja i novi veterinarski zakon te ojačati veterinarske i fitosanitarne službe, uključujući nadzorne i laboratorijske kapacitete.

               —

               Nastaviti napore vezane uz usklađivanje zakona s pravnom stečevinom Europske unije u veterinarskom i fitosanitarnom području, uključujući uspostavu integriranog sustava sigurnosti hrane čiji je cilj izbjeći preklapanje i povećati sigurnost hrane. Pripremiti sustav identifikacije životinja i evidentiranja goveda u skladu sa zahtjevima EU-a.

               —

               Finalizirati strategije u području ribarstva i povećati kapacitete Crne Gore da provodi politiku ribarstva u skladu s normama EU-a, uključujući one koje se odnose na međunarodnu suradnju.

               —

               Osigurati zaštitu oznaka zemljopisnog podrijetla i oznaka izvornosti evidentiranih u Zajednici u skladu s Uredbom Vijeća (EZ) br. 510/2006 (1).

      Okoliš

               —

               Nastaviti usklađivanje crnogorskih zakona sa zakonima i normama EU-u, posebno okvirne zakone o zaštiti okoliša. Razvijati administrativne kapacitete za provedbu i izvršavanje usvojenih zakona.

               —

               Razvijati cjelokupnu strategiju zaštite okoliša (voda, otpad, zrak). Usvojiti plan korištenja zemljišta; usvojiti strategiju održivog razvoja i sektorske strategije (integrirano upravljanje obalnim područjem, biološka raznolikost, klimatske promjene). Povećati administrativne kapacitete za upravljanje okolišem.

      Prometna politika

               —

               Nastaviti s usklađivanjem zakona iz područja zrakoplovstva, uključujući kontrolu zračnog prometa, s pravnom stečevinom Europske unije, u skladu s obvezama preuzetim potpisivanjem Sporazuma o europskom zajedničkom zračnom prostoru.

               —

               Ojačati upravu civilnog zrakoplovstva i imenovati operativno nezavisno tijelo za ispitivanje zrakoplovnih nesreća, nacionalno nadzorno tijelo za pružatelja zrakoplovnih usluga i tijelo odgovorno za izvršavanje prava zračnih putnika.

               —

               Nastaviti provedbu Memoranduma o razumijevanju o razvoju osnovne regionalne prometne mreže jugoistočne Europe, uključujući suradnju s Transportnim opservatorijem jugoistočne Europe.

               —

               Provoditi zakon o cestovnom prijevozu (uključujući uspostavu odgovarajućih struktura za provedbu). Osigurati dovoljne resurse za održavanje prometne infrastrukture i institucija.

      Energija

               —

               Ratificirati i nastaviti provedbu obveza preuzetih u okviru potpisanog Ugovora o energetskoj zajednici.

               —

               Završiti i provoditi strategiju razvoja energije i strategiju energetske učinkovitosti; povećati administrativne kapacitete Ministarstva gospodarstva u području energije.

               —

               Osnovati regulatorno tijelo i usvojiti odgovarajuće zakone u području nuklearne sigurnosti i zaštite od zračenja.

               —

               Osigurati izvršavanje zakona i transparentnost na energetskom tržištu.

      Informacijsko društvo i mediji

               —

               Ojačati agenciju za telekomunikacije da bi primjenom odgovarajućih zakona, posebno vezano uz uvođenje odgovarajućih mjera za zaštitu konkurencije, poticala konkurenciju na tržištu.

               —

               Ojačati administrativne kapacitete Ministarstva gospodarstva u području elektroničkih komunikacija. Poduzeti daljnje korake za uravnoteživanje tarifa, dodatno riješiti pitanja uvjeta međupovezanih tarifa te riješiti pitanje naknada za izdavanje licenci.

               —

               Jamčiti operativnu neovisnost televizijskog tijela.

               —

               Osigurati nesmetanu preobrazbu Radio-televizije Crne Gore u javnog pružatelja usluga i osigurati sredstva za njegovo učinkovito funkcioniranje.

      Financijski nadzor

               —

               Ažurirati javnu strategiju unutarnjeg financijskog nadzora pozivajući se na kratko i srednjoročne ciljeve, uz odgovarajuću podršku informacijskog sustava; povećati kapacitete unutarnje revizije.

               —

               Dodatno ojačati državni revizorski ured i osigurati odgovarajuće ustavne garancije.

      Statistika

               —

               Prikupljati i prenositi statističke podatke u skladu sa statističkim zahtjevima povezanim s gospodarstvom, trgovinom, monetarnim i financijskim područjima, prema trenutačnim praksama EU-a.

               —

               Revidirati i usvojiti glavni plan za statistiku s ciljem poboljšanja kvalitete i širenja područja primjene statistike. Ojačati prikupljanje i obrađivanje poljoprivrednih statističkih podataka u skladu sa normama i metodologijom EU-a; provoditi nomenklaturu HS 2007.

      Pravda, sloboda i sigurnost

      Vize, granična kontrola, azil i migracija

               —

               Razviti institucionalne kapacitete u vezi vizne politike i uskladiti vizne politike s politikama EU-a.

               —

               Ojačati integrirano upravljanje granicama i osigurati dosljednu provedbu od strane svih nadležnih tijela, uključujući nadzor civila.

               —

               Usvojiti zakon o azilu i provesti izgradnju planiranih prihvatnih centara za osobe koje traže azil i izbjeglice.

      Pranje novca

               —

               Osigurati učinkovitu provedbu i koordinaciju zakona protiv pranja novca te ojačati financijsku obavještajnu jedinicu.

      Droge

               —

               Dodatno razviti kapacitete međunarodne suradnje centra za borbu protiv droga i krijumčarenja i unaprijediti mogućnosti operativne analize, uključujući uspostavu odgovarajućih baza podataka.

               —

               Razviti nacionalnu strategiju za borbu protiv zlouporabe droga i nedopuštenu trgovinu, u skladu s Strategijom EU-a o drogama od 2005. do 2012. i akcijskim planom EU-a za borbu protiv droga od 2005. do 2008., te razviti kampanju podizanja svijesti javnosti vezano uz droge.

               —

               Uspostaviti norme koje se odnose na sprječavanje zlouporabe prekurzora i drugih osnovnih supstanca za proizvodnju nedopuštenih droga.

               —

               Razviti ovlasti odgovarajućih tijela za provedbu zakona s ciljem borbe protiv zlouporabe droga i nedopuštene trgovine.

      Policija

               —

               Dodatno ojačati stručnu sposobnost policije, putem specijaliziranog osposobljavanja, razvoja obavještajnih služba i alata za analizu rizika.

               —

               Osigurati ispravno funkcioniranje policijske akademije.

      Borba protiv organiziranog kriminala i terorizma

               —

               Uspostaviti učinkovite institucionalne mehanizme za međuagencijsku suradnju u području borbe protiv organiziranog kriminala i ojačati kapacitete policijskog odjela u borbi protiv organiziranog kriminala.

               —

               Povećati kapacitet za korištenje posebnih istraživačkih sredstava u skladu s odgovarajućim garancijama te ojačati obavještajnu djelatnost povezanu s kriminalom.

               —

               Usvojiti zakone i razviti kapacitet za pljenidbu imovine i dobitaka stečenih kroz kriminalne radnje.

               —

               Povećati učinkovitost međunarodne suradnje i provedbu odgovarajućih međunarodnih konvencija o terorizmu i sprečavanju i borbi protiv organiziranog kriminala; unaprijediti suradnju i razmjenu podataka između svih grana sigurnosnih služba i s ostalim zemljama; spriječiti financiranje i pripremu terorističkih činova.

      Trgovina ljudima

               —

               Nastaviti jačanje borbe protiv trgovine ljudima, uključujući pružanje primjerene pomoći i zaštite žrtvama.

      Zaštita osobnih podataka

               —

               Usvojiti zakone o zaštiti osobnih podataka i osnovati neovisno nadzorno tijelo za zaštitu podataka.

               —

               Poduzeti potrebne korake za pripremu zaključka sporazuma o suradnji s Europolom.

         3.2.   SREDNJOROČNI PRIORITETI

      Politički kriteriji

      Demokracija i vladavina prava

      Ustavna pitanja

               —

               U cijelosti provesti novi ustav usvojen u skladu s europskim normama.

      Izbori

               —

               Dalje osiguravati visoke norme vezano uz organizaciju izbora; provoditi transparentan okvir za financiranje kampanja.

      Parlament

               —

               Nastaviti jačanje kapaciteta parlamenta u svim područjima, posebno u vezi s usvajanjem pravne stečevine Europske unije.

      Javna uprava

               —

               Dodatno ojačati jedinice za europsku integraciju u odgovarajućim ministarstvima i koordinaciju mehanizama vezanih uz pitanja EU-a uključujući Sporazum o stabilizaciji i pridruživanju i IPA.

               —

               Razviti načela, postupke i odgovarajuće administrativne kapacitete u pogledu uspostave decentraliziranog sustava provedbe za upravljanje pomoću EU-a u skladu sa zahtjevima EU-a.

               —

               Dodatno ojačati tijelo za upravljanje ljudskim resursima. Ojačati proces donošenja politika. Nastaviti provedbu reforme decentralizacije.

               —

               Dodatno ojačati transparentno zapošljavanje, profesionalnost i odgovornost, uključujući putem pravila ponašanja i smjernica.

               —

               Nastaviti restrukturiranje i reformu oružanih snaga, uključujući, prema potrebi, smanjenje njihovog broja.

      Pravosudni sustav

               —

               Osigurati primjereno funkcioniranje centra za pravosudnu obuku. Provesti informacijsku strategiju za pravosuđe.

               —

               Završiti strateški okvir za pravosudnu reformu; provoditi planove reforme; provoditi transparentno zapošljavanje i postupke upravljanja karijerom; nastaviti jačanje resursa pravosudnog sustava.

               —

               Nastaviti razvoj učinkovitosti sustava tužiteljstva.

               —

               Nastaviti s jačanjem kapaciteta Ministarstva pravosuđa za međunarodnu pravosudnu suradnju.

      Politika borbe protiv korupcije

               —

               Odlučno nastaviti sprječavanje i borbu protiv korupcije na svim razinama i osigurati povećana sredstva za sprječavanje i savladavanje korupcije. Osigurati potpunu sukladnost s Konvencijom Ujedinjenih naroda o borbi protiv korupcije te s odgovarajućim konvencijama Vijeća Europe.

               —

               Uspostaviti učinkovite postupke za otkrivanje, obradu i praćenje slučajeva navodne prijevare i ostalih nepravilnosti koje utječu na nacionalne i međunarodne fondove, uključujući fondove Europske unije.

      Ljudska prava i zaštita manjina

               —

               Provoditi zakone protiv diskriminacije i zakone o pravima manjina.

               —

               Nastaviti poboljšanje zatvorskih uvjeta.

               —

               Spriječiti i riješiti loše postupanje agencija koje provode zakone.

               —

               Osigurati uključivanje osoba s invaliditetom ili maloljetnika u sustav redovnog obrazovanja; reformirati sustav zaštite djece.

               —

               Nastaviti promicanje integracije manjina i dobrih međuetničkih odnosa.

               —

               Nastaviti suradnju s nevladinim organizacijama na državnoj i lokalnoj razini.

      Regionalna pitanja i međunarodne obveze

               —

               Omogućiti integraciju izbjeglica koje se ne žele vratiti. Provoditi nacionalnu strategiju o izbjeglicama kao dio cjelovite strategije o socijalnoj uključenosti i socijalnoj integraciji.

               —

               Nastaviti provedbu regionalnih sporazuma o suradnji.

      Gospodarski kriteriji

               —

               Ojačati makroekonomsku stabilnost kroz daljnju fiskalnu prilagodbu i konsolidaciju s ciljem daljnjeg smanjenja vanjske neravnoteže.

               —

               Povećati učinkovitost državnih rashoda, posebno kroz poboljšanje proračunskog procesa i financijskog upravljanja na razini centralne i lokalne državne vlasti. Povećati kapacitet za pripremu i izvršenje proračuna da bi se omogućilo utvrđivanje prioriteta.

               —

               Osigurati fleksibilnije tržište rada putem postupne liberalizacije.

               —

               Ojačati poslovno okruženje radi promicanja razvoja privatnog sektora i zapošljavanja. Posebno pojednostavniti pravosudne postupke u gospodarskim pitanjima, posebno za slučajeve bankrota.

               —

               Oblikovati i početi primjenjivati integriranu politiku istraživanja radi potpore aktivnosti istraživanja i razvoja.

      Europske norme

      Unutarnje tržište

      Slobodno kretanje kapitala

               —

               U potpunosti liberalizirati kretanja kapitala i plaćanja u skladu s načelima EU-a.

      Slobodno kretanje robe

               —

               Dodatno razviti standardizaciju, posebno kroz usvajanje europskih norma. Nastaviti transponiranje direktiva sastavljenih u skladu s novim i globalnim pristupom te starim pristupom. Uspostaviti nadzor nad tržištem u skladu s pravnom stečevinom Europske unije.

      Carine i porezi

               —

               Osigurati daljnje usklađivanje crnogorskih carinskih i poreznih zakona s pravnom stečevinom Europske unije i dalje povećati administrativne kapacitete radi provedbe carinskog zakonodavstva i borbe protiv korupcije, prekograničnog kriminala i utaje poreza.

               —

               Poboljšati transparentnost i razmjenu podataka između država članica Europske unije kako bi se olakšalo izvršavanje mjera koje sprečavaju izbjegavanje ili utaju poreza.

               —

               Uspostaviti transparentnu razmjenu podataka s državama članicama EU-a i Komisijom Europskih zajednica kako bi se ojačalo izvršavanja mjera koje sprečavaju prijevaru, utaju i izbjegavanje poreza.

      Konkurencija

               —

               Nastaviti jačanje tijela odgovornog za konkurenciju, uključujući njegovu funkcionalnu neovisnost.

               —

               Nastaviti jačanje okvira državne pomoći i uspostaviti nadzor državne pomoći u skladu sa zahtjevima Sporazuma o stabilizaciji i pridruživanju.

      Javna nabava

               —

               Nastaviti jačanje režima javne nabave, uključujući u sektoru komunalnih usluga i u vezi koncesija, dodatnim usklađivanjem domaćeg zakonodavstva s pravnom stečevinom Europske unije i nadogradnjom administrativnih kapaciteta agencije javne nabave, revizorskog tijela i ugovornih subjekata.

               —

               Dalje osigurati potpunu transparentnost postupaka, neovisno o vrijednosti dotičnog ugovora, i nediskriminaciju između crnogorskih dobavljača i dobavljača iz EU-a.

      Pravo intelektualnog vlasništva

               —

               Osigurati razinu zaštite sličnu onoj koju pruža EU, usklađivanjem cjelovitog domaćeg zakonodavstva s pravnom stečevinom Europske unije o pravima intelektualnog vlasništva, stalnim jačanjem administrativnog kapaciteta i izvršavanje od strane svih odgovarajućih tijela javne vlasti, uključujući granične službe, agencije za provedbu zakona i pravosuđe.

      Financijske službe

               —

               Uspostaviti opsežni regulatorni i nadzorni okvir za financijske institucije i tržišta u skladu s načelima Europske unije.

      Pravo trgovačkih društava

               —

               Započeti usklađivanje zahtjeva za financijsko izvješćivanje s pravnom stečevinom Europske unije i osigurati njihovo učinkovito izvršavanje.

      Zapošljavanje i socijalne politike

               —

               Dalje unapređivati kapacitete Ministarstva rada i socijalne pomoći u području oblikovanja politika i praćenja, uz naglasak na integraciju mladih ljudi, žena i ranjivih skupina na tržište rada i moderniziranje socijalnih politika; dodatno poboljšati upravljanje učinkovitosti mjera za aktivno zapošljavanje koje provodi crnogorska služba za zapošljavanje.

      Sektorske politike

      Industrija i mala i srednja poduzeća

               —

               Osigurati provedbu Europske povelje za mala poduzeća.

               —

               Početi uvoditi postupak regulativne ocjene učinka. Dodatno poboljšati pristup financijama i razviti strukture poslovne potpore (klasteri, inkubatori, poslovni i tehnološki parkovi).

      Poljoprivreda i ribarstvo

               —

               Nastaviti s povećanjem administrativnog kapaciteta potrebnog za sastavljanje i provedbu politike poljoprivrednog i ruralnog razvoja. Oblikovati i početi primjenjivati politiku ruralnog razvoja.

               —

               Ojačati institucionalni kapacitet za sigurnost hrane. Pripremiti program za ažuriranje zahtjeva za obradu hrane da bi bili u skladu sa zahtjevima Europske unije. Poduzeti korake s ciljem identifikacije ovaca i koza i evidentiranja njihovog kretanja. Poduzeti korake s ciljem osiguravanja učinkovitog nadzora domaće proizvodnje biljaka, posebno za proizvode koji podliježu posebnim zahtjevima EU-a.

               —

               Poduzeti mjere potrebne da bi se politika koja se odnosi na ribarstvo približila normama Europske unije, posebno u područjima upravljanja resursima, inspekcije i nadzora te u tržišnim i strukturalnim politikama.

               —

               Nastaviti s pružanjem zaštite oznaka zemljopisnog podrijetla i oznaka izvornosti evidentiranih u Zajednici u skladu s Uredbom Vijeća (EZ) br. 510/2006 i njezinim naknadnim izmjenama. Ažurirati popis zaštićenih oznaka zemljopisnog podrijetla i oznaka izvornosti u skladu s razvojima pravne stečevine Europske unije u tom području.

      Okoliš

               —

               Nastaviti usklađivanje crnogorskih zakona s normama i zakonima Europske unije, posebno zakona koji se odnose na onečišćenje zraka, vodu i kemikalije.

               —

               Započeti provedbu plana korištenja zemljišta i cjelokupne strategije zaštite okoliša. Započeti provedbu strategije održivog razvoja i ostalih sektorskih strategija (integrirano upravljanje obalnim područjem, biološka raznolikost, klimatske promjene). Osigurati održivi financijski okvir za provedbu srednjo- do dugoročne politike zaštite okoliša.

               —

               Ratificirati i početi provoditi Kyotski protokol.

               —

               Nastaviti jačanje administrativnog kapaciteta ministarstava i tijela zaduženih za planiranje okoliša, izdavanje dozvola, inspekciju, izvršavanje i praćenje te upravljanje projektima.

      Prometna politika

               —

               Ojačati kapacitet izgradnje, uključujući projektnu pripremu za velika ulaganja. Dalje osiguravati dovoljne resurse za održavanje prometne infrastrukture i institucija.

               —

               Provoditi međunarodne obveze u okviru konvencija o međunarodnim pomorskim organizacijama i poboljšati uvjete pomorske sigurnosti flote u svjetlu Pariškog memoranduma o razumijevanju.

      Energija

               —

               Usvojiti i primijeniti dugoročnu strategiju za ekološki održivu energetsku politiku.

               —

               Nastaviti provedbu regionalnih i međunarodnih obveza u tom području u pogledu uspostave konkurentnog regionalnog energetskog tržišta.

               —

               Postati stranka međunarodnih konvencija o nuklearnoj sigurnosti čija je ugovorna stranka Euratom.

      Informacijsko društvo i mediji

               —

               Finalizirati prenošenje okvira EU-a za elektroničke komunikacije iz 2002. u nacionalno zakonodavstvo.

               —

               Uspostaviti konkurentno tržište elektroničkih komunikacija kroz progresivnu provedbu zakona i primjenu konkurentnih sigurnosnih mjera te rješavanjem svih postojećih pitanja prepreka ulaska na tržište.

               —

               Zadržati neovisnost regulatornih tijela i osigurati dovoljne resurse i stručnost za provođenje njihovih zadataka.

               —

               U potpunosti uskladiti zakone s pravnom stečevinom Europske unije koja se odnosi na audiovizualno područje.

      Financijski nadzor

               —

               Razviti i provoditi načela decentralizirane upravljačke odgovornosti i funkcionalne neovisne unutarnje revizije u skladu s međunarodno prihvaćenim normama i najboljom praksom EU-a.

               —

               Ojačati operativnu sposobnost i funkcionalnu i financijsku neovisnost državnog revizorskog ureda.

               —

               Razviti postupke i administrativne kapacitete radi učinkovite zaštite financijskih interesa Europske unije.

      Statistika

               —

               Nastaviti razvoj pouzdane ekonomske statistike. Razvijati institucionalne kapacitete za pripremu i objavljivanje osnovnih statističkih podataka usklađenih s europskim normama u području poslovne statistike, statistike tržišta rada i nacionalnih računa.

               —

               U cijelosti uključiti lokalnu vlast u opće državne račune.

      Pravda, sloboda i sigurnost

      Vize, granična kontrola, azil i migracija

               —

               Razviti tehničku infrastrukturu i kapacitete ljudskih resursa radi provedbe politike integriranog upravljanja granicama, uključujući jačanje granične policije i carinskih služba. Poboljšati prekogranične povezanosti otvaranjem novih graničnih prijelaza.

               —

               Dodatno uskladiti viznu politiku sa zakonodavstvom i praksom Europske unije.

      Droge

               —

               Ojačati međuagencijsku i međunarodnu suradnju i dalje razvijati kapacitete odgovarajućih tijela za provedbu zakona za borbu protiv nedopuštene trgovine drogama.

      Policija

               —

               Nastaviti restrukturiranje; osigurati odgovornost; reformirati obrazovanje policajaca; osigurati suradnju između agencija za provedbu zakona.

      Borba protiv organiziranog kriminala i terorizma

               —

               Razviti učinkovit sustav zaštite svjedoka koji također uključuje regionalne elemente.

               —

               Učvrstiti borbu protiv gospodarskog i financijskog kriminala (uključujući pranje i krivotvorenje novca), prijevaru i korupciju, te poboljšati odgovarajuće zakonodavstvo.

               —

               Omogućiti postavljanje časnika za vezu, dodijeljenih od strane država članica EU-a, u odgovarajuća državna tijela koja sudjeluju u borbi protiv organiziranog kriminala. Provoditi Palermsku konvenciju i njezine protokole o transnacionalnom organiziranom kriminalu i primjenjive međunarodne norme o financijskom i gospodarskom kriminalu.

               —

               Povećati administrativne i pravosudne kapacitete radi provedbe kaznenog zakona vezano uz organizirani kriminal. Dodatno ojačati jedinicu za borbu protiv organiziranog kriminala u Ministarstvu za unutarnje poslove i osigurati koordinaciju svih tijela koja provode zakone, uključujući daljnji razvoj odgovarajućih obavještajnih kapaciteta u vezi s kriminalnim radnjama.

               —

               Učvrstiti borbu protiv gospodarskog i financijskog kriminala (uključujući borbu protiv krivotvorenja gotovinskih i negotovinskih sredstava plaćanja) i ojačati institucionalne i administrativne kapacitete radi rješavanja povezanih izazova.

      Zaštita osobnih podataka

               —

               Osigurati nesmetano funkcioniranje nadzornog tijela za zaštitu podataka.

               —

               Osigurati kapacitete državnih tijela, posebno tijela koje provode zakone, radi provedbe zakonodavstva o zaštiti osobnih podataka.

         4.   PLANIRANJE

   Pomoć Zajednice na temelju procesa stabilizacije i pridruživanja za zemlje zapadnog Balkana osigurat će se na temelju postojećih financijskih instrumenata, posebno Uredbe Vijeća (EZ) br. 1085/2006 od 17. srpnja 2006. o uspostavi instrumenta pretpristupne pomoći (IPA) (2). Crna Gora, stoga, može imati pristup financiranju iz više zemalja i iz horizontalnih programa.
   5.   UVJETOVANOST

   Pomoć zemljama zapadnog Balkana uvjetovana je napretkom u ispunjavanju kopenhaških kriterija i ostvarivanju posebnih prioriteta iz ovog Europskog partnerstva. Neispunjenje ovih uvjeta moglo bi prouzročiti da Vijeće poduzme odgovarajuće mjere na temelju članka 21. Uredbe (EZ) br. 1085/2006. Pomoć Zajednice također podliježe uvjetima koje je utvrdilo Vijeće u svojim zaključcima od 29. travnja 1997., posebno s obzirom na radnje koje primatelj poduzima pri obavljanju demokratskih, gospodarskih i institucionalnih reforma.
   6.   PRAĆENJE

   Provedba Europskog partnerstva ispituje se mehanizmima utvrđenim na temelju procesa stabilizacije i pridruživanja, posebno godišnjim izvješćima o napretku koje podnosi Komisija Europskih zajednica.

      (1)  Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (SL L 93, 31.3.2006., str. 12.).

      (2)  SL L 210, 31.7.2006., str. 82.


title: 2007/543/EZ: Odluka Vijeća od 23. srpnja 2007. o pristupanju Bugarske i Rumunjske Konvenciji o osnivanju Europskog policijskog ureda (Konvencija o Europolu)

text:
               19/Sv. 006

               HR

               Službeni list Europske unije

               83

         32007D0543

               L 200/47

               SLUŽBENI LIST EUROPSKE UNIJE

               23.07.2007.

      ODLUKA VIJEĆA

   od 23. srpnja 2007.
   o pristupanju Bugarske i Rumunjske Konvenciji o osnivanju Europskog policijskog ureda (Konvencija o Europolu)
   (2007/543/EZ)
   VIJEĆE EUROPSKE UNIJE,
   uzimajući u obzir Ugovor o Europskoj uniji,
   uzimajući u obzir Ugovor o pristupanju iz 2005.,
   uzimajući u obzir Akt o pristupanju iz 2005. (dalje u tekstu „Akt o pristupanju”), a posebno njegov članak 3. stavak 4.,
   uzimajući u obzir preporuku Komisije,
   uzimajući u obzir mišljenje Europskog parlamenta (1),
   budući da:

               (1)

               Konvencija o osnivanju Europskog policijskog ureda (Konvencija o Europolu) (dalje u tekstu „Konvencija o Europolu”) potpisana je u Bruxellesu 26. lipnja 1995., a stupila je na snagu 1. listopada 1998.

               (2)

               Konvencija o Europolu dopunjena je dvama protokolima potpisanima 24. srpnja 1996. i 19. lipnja 1997., koji su stupili na snagu 29. prosinca 1998., odnosno 1. srpnja 1999 (2).

               (3)

               Konvencija o Europolu izmijenjena je s tri druga protokola koji su potpisani 30. studenoga 2000. (3), 28. studenoga 2002. (4) i 27. studenoga 2003. (5) Protokoli od 30. studenoga 2000. i 28. studenoga 2002. stupili su na snagu 29. ožujka 2007., a Protokol od 27. studenoga 2003. stupio je na snagu 18. travnja 2007.

               (4)

               Članak 3. stavak 3. Akta o pristupanju predviđa da Bugarska i Rumunjska pristupe konvencijama i protokolima koji su sklopljeni između država članica, a navedeni su u Prilogu I. Aktu o pristupanju, što, između ostalog, obuhvaća Konvenciju o Europolu i protokole od 24. srpnja 1996., 19. lipnja 1997., 30. studenoga 2000., 28. studenoga 2002. i 27. studenoga 2003. Oni za Bugarsku u Rumunjsku stupaju na snagu na dan koji odredi Vijeće.

               (5)

               U skladu s člankom 3. stavkom 4. Akta o pristupanju, Vijeće treba izvršiti sve prilagodbe koje su potrebne zbog pristupanja tim konvencijama i protokolima,

         ODLUČILO JE:
   Članak 1.
   Konvencija o Europolu i protokoli od 24. srpnja 1996., 19. lipnja 1997., 30. studenoga 2000., 28. studenoga 2002. i 27. studenoga 2003. za Bugarsku i Rumunjsku stupaju na snagu prvog dana prvog mjeseca nakon datuma donošenja ove Odluke.
   Članak 2.
   Tekstovi Konvencije o Europolu i protokola od 24. srpnja 1996., 19. lipnja 1997., 30. studenoga 2000., 28. studenoga 2002. i 27. studenoga 2003., sastavljeni na bugarskom i rumunjskom jeziku i priloženi ovoj Odluci, vjerodostojni su pod jednakim uvjetima kao i ostali tekstovi Konvencije o Europolu i navedenih protokola.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 23. srpnja 2007.

            Za Vijeće

            Predsjednik

         L. AMADO

      (1)  Mišljenje od 10. srpnja 2007. (još nije objavljeno u Službenom listu).

      (2)  Protokol od 24. srpnja 1996. na temelju članka K.3 Ugovora o Europskoj uniji o tumačenju Konvencije o osnivanju Europskog policijskog ureda (Europol), uz prethodnu odluku Suda Europskih zajednica (SL C 299, 9.10.1996., str. 2.) i Protokol od 19. lipnja 1997. sastavljen na temelju članka K.3 Ugovora o Europskoj uniji i članka 41. stavka 3. Konvencije o Europolu, o povlasticama i imunitetima Europola, članova njegovih organa, zamjenika direktora i zaposlenika Europola (SL C 221, 19.7.1997., str. 2.).

      (3)  SL C 358, 13.12.2000., str. 2.

      (4)  SL C 312, 16.12.2002., str. 2.

      (5)  SL C 2, 6.1.2004., str. 3.
   PRILOG
   Tekst Konvencije o Europolu i protokola od 24. srpnja 1996., 19. lipnja 1997., 30. studenoga 2000., 28. studenoga 2002. i 27. studenoga 2003 na bugarskom i rumunjskom jeziku.


title: Odluka Vijeća od 17. veljače 2014. o imenovanju i zamjeni članova upravnog odbora Europskog centra za razvoj strukovnog osposobljavanja

text:
               22.2.2014

               HR

               Službeni list Europske unije

               C 51/9

         ODLUKA VIJEĆA
   od 17. veljače 2014.
   o imenovanju i zamjeni članova upravnog odbora Europskog centra za razvoj strukovnog osposobljavanja
   (2014/C 51/03)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja, a posebno njezin članak 4. (1),
   uzimajući u obzir imenovanje koje je Vijeću predložila Komisija u kategoriji predstavnika zaposlenika,
   budući da:

               (1)

               U svojoj Odluci od 16. srpnja 2012. (2), Vijeće je imenovalo članove upravnog odbora Europskog centra za strukovno osposobljavanje za razdoblje od 18. rujna 2012. do 17. rujna 2015.

               (2)

               Mjesto člana u upravnom odboru Centra slobodno je za Bugarsku u kategoriji predstavnika zaposlenika,

         ODLUČILO JE:
   Jedini članak
   Ovim se imenuje sljedeća osoba za člana upravnog odbora Europskog centra za razvoj strukovnog osposobljavanja do kraja tekućeg mandata koji istječe 17. rujna 2015.:

                  PREDSTAVNICI ORGANIZACIJA ZAPOSLENIKA:

               BUGARSKA

               gospođa Yuliya SIMEONOVA

      Sastavljeno u Bruxellesu 17. veljače 2014.

            Za Vijeće

            Predsjednik

         A. TSAFTARIS

      (1)  SL L 39, 13.2.1975., str. 1.

      (2)  SL C 228, 31.7.2012., str. 3.


title: 2013/447/EU: Odluka Komisije оd 5. rujna 2013. o standardnom faktoru iskorištenja kapaciteta na temelju članka 18. stavka 2. Odluke 2011/278/EU  Tekst značajan za EGP

text:
               7.9.2013

               HR

               Službeni list Europske unije

               L 240/23

         ODLUKA KOMISIJE
   оd 5. rujna 2013.
   o standardnom faktoru iskorištenja kapaciteta na temelju članka 18. stavka 2. Odluke 2011/278/EU
   (Tekst značajan za EGP)
   (2013/447/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (1), a posebno njezin članak 10.a,
   budući da:

               (1)

               Kako bi se državama članicama omogućilo da u skladu s člankom 18. stavcima 1. i 3. Odluke Komisije 2011/278/EU (2) odrede razine djelatnosti postrojenjâ novih sudionika na temelju članka 3. točke (h) Direktive 2003/87/EZ, Komisija treba odrediti i objaviti standardne faktore iskorištenja kapaciteta.

               (2)

               Za potrebe izračuna broja emisijskih jedinica koje će se besplatno dodijeliti postrojenjima novih sudionika koja ispunjavaju uvjete za tu dodjelu u razdoblju 2013.–2020., države članice trebaju odrediti razine djelatnosti tih postrojenja. U tom kontekstu, standardni faktor iskorištenja kapaciteta nužan je za određivanje razine djelatnosti vezane uz proizvod za proizvode za koje je referentna vrijednost određena u Prilogu I. Odluci 2011/278/EU. Za postrojenja novih sudionika, osim novih sudionika zbog znatnog proširenja, razina djelatnosti određuje se množenjem početnog instaliranog kapaciteta za proizvodnju tog proizvoda u skladu s člankom 17. stavkom 4. Odluke 2011/278/EU sa standardnim faktorom iskorištenja kapaciteta. U slučaju postrojenja koja su doživjela znatno proširenje ili smanjenje kapaciteta, države članice primijenit će standardni faktor iskorištenja kapaciteta kako bi odredile razinu djelatnosti vezanu uz proizvod dodanog ili umanjenog kapaciteta dotičnog potpostrojenja.

               (3)

               Standardni faktor iskorištenja kapaciteta odgovara 80. percentilu prosječnoga godišnjeg iskorištenja kapaciteta svih postrojenja koja proizvode dotični proizvod. Kao dio prikupljanja referentnih podataka za postojeća postrojenja koje je provedeno radi uspostave nacionalnih provedbenih mjera (NIM), države članice prikupile su podatke o prosječnoj godišnjoj proizvodnji dotičnog proizvoda u razdoblju 2005.–2008. Dijeljenjem tog iznosa proizvodnje s početnim instaliranim kapacitetom u skladu s člankom 7. stavkom 3. Odluke 2011/278/EU, države članice zatim su na temelju toga odredile faktore iskorištenja kapaciteta relevantnih postrojenjâ na svojem državnom području. Nakon toga države članice dostavile su te informacije Komisiji kao dio svojih nacionalnih provedbenih mjera.

               (4)

               Po primitku nacionalnih provedbenih mjera svih država članica i uzimajući u obzir nacionalne provedbene mjere država EGP-a i EFTA-e, Komisija je odredila 80. percentil faktora prosječnoga godišnjeg iskorištenja kapaciteta postrojenjâ koja proizvode proizvod za koji postoji referentna vrijednost, uzimajući pritom u obzir potrebu osiguranja neutralnih uvjeta tržišnog natjecanja za industrijske djelatnosti koje se odvijaju u postrojenjima kojima upravlja isti operater i proizvodnje u vanjskim postrojenjima. Izračun se temelji na informacijama koje su Komisiji bile dostupne do 31. prosinca 2012.

               (5)

               Standardni faktori iskorištenja kapaciteta prema referentnoj vrijednosti za proizvod nalaze se u Prilogu ovoj Odluci. Ti faktori primjenjuju se u razdoblju od 2013. do 2020.,

         DONIJELA JE OVU ODLUKU:
   Članak 1.
   Kako bi odredile razinu djelatnosti vezanu uz proizvod postrojenjâ iz članka 3. točke (h) Direktive 2003/87/EZ, u skladu s člankom 18. Odluke 2011/278/EU, države članice primjenjuju standardne faktore iskorištenja kapaciteta popisane u Prilogu.
   Članak 2.
   Ova Direktiva stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 5. rujna 2013.

            Za Komisiju

            Predsjednik

         José Manuel BARROSO

      (1)  SL L 275, 25.10.2003., str. 32.

      (2)  Odluka Komisije 2011/278/EU od 27. travnja 2011. o utvrđivanju prijelaznih propisa na razini Unije za usklađenu besplatnu dodjelu emisijskih jedinica na temelju članka 10.a Direktive 2003/87/EZ Europskog parlamenta i Vijeća (SL L 130, 17.5.2011., str. 1.).

      PRILOG

                  Referentna vrijednost za proizvode popisane u Prilogu I. Odluci 2011/278/EU

                  Standardni faktor iskorištenja kapaciteta (SCUF)

                  Koks

                  0,960

                  Sinterirana ruda

                  0,886

                  Vruća kovina

                  0,894

                  Pretpečena anoda

                  0,928

                  Aluminij

                  0,964

                  Sivi cementni klinker

                  0,831

                  Bijeli cementni klinker

                  0,787

                  Vapno

                  0,813

                  Dolomitno vapno

                  0,748

                  Sinterirano dolomitno vapno

                  0,784

                  Float-staklo

                  0,946

                  Boce i staklenke od neobojenog stakla

                  0,883

                  Boce i staklenke od obojenog stakla

                  0,912

                  Proizvodi od beskonačnog staklenog vlakna

                  0,892

                  Fasadna opeka

                  0,809

                  Opločnjaci

                  0,731

                  Crijep

                  0,836

                  Prah osušen raspršivanjem

                  0,802

                  Gips

                  0,801

                  Sušeni sekundarni gips

                  0,812

                  Kratkovlaknata sulfatna celuloza

                  0,808

                  Dugovlaknata sulfatna celuloza

                  0,823

                  Sulfitna celuloza, termomehanička i mehanička celuloza

                  0,862

                  Celuloza od oporabljenog papira

                  0,887

                  Novinski papir

                  0,919

                  Nepremazani fini papir

                  0,872

                  Premazani fini papir

                  0,883

                  Upijajući papir

                  0,900

                  Testliner i fluting

                  0,889

                  Nepremazani karton

                  0,863

                  Premazani karton

                  0,868

                  Dušična kiselina

                  0,876

                  Adipinska kiselina

                  0,849

                  Vinilklorid monomer (VCM)

                  0,842

                  Fenol/aceton

                  0,870

                  S-PVC

                  0,873

                  E-PVC

                  0,834

                  Kalcinirana soda

                  0,926

                  Rafinerijski proizvodi

                  0,902

                  Ugljični čelik iz elektrolučne peći (EAF)

                  0,798

                  Visokolegirani čelik iz elektrolučne peći (EAF)

                  0,802

                  Lijevanje željeza

                  0,772

                  Mineralna vuna

                  0,851

                  Gipsane ploče

                  0,843

                  Čađa

                  0,865

                  Amonijak

                  0,888

                  Parno krekiranje

                  0,872

                  Aromati

                  0,902

                  Stiren

                  0,879

                  Vodik

                  0,902

                  Sintezni plin

                  0,902

                  Etilen oksid/etilen glikol

                  0,840


title: Odluka Vijeća 2014/872/ZVSP od 4. prosinca 2014. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini, i Odluke 2014/659/ZVSP o izmjeni Odluke 2014/512/ZVSP

text:
               5.12.2014

               HR

               Službeni list Europske unije

               L 349/58

         ODLUKA VIJEĆA 2014/872/ZVSP
   od 4. prosinca 2014.
   o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini, i Odluke 2014/659/ZVSP o izmjeni Odluke 2014/512/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 31. srpnja 2014. donijelo Odluku 2014/512/ZVSP (1).

               (2)

               Vijeće je 8. rujna 2014. donijelo Odluku 2014/659/ZVSP (2) kako bi odredilo daljnje mjere ograničavanja.

               (3)

               Vijeće smatra da je potrebno preciznije odrediti pojedine odredbe.

               (4)

               Radi provedbe određenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   Odluka 2014/512/ZVSP mijenja kako slijedi:

               1.

               Članak 1. mijenja se kako slijedi:

                           (a)

                           stavak 3. zamjenjuje se sljedećim:
                           „3.   Zabranjuje se izravno ili neizravno davanje, ili sudjelovanje u bilo kakvom aranžmanu za davanje, novih zajmova ili kredita s rokom dospijeća duljim od 30 dana bilo kojoj pravnoj osobi, subjektu ili tijelu iz stavka 1. ili 2. nakon 12. rujna 2014., osim za zajmove ili kredit s posebnim i dokumentiranim ciljem osiguravanja financiranja izravnog ili neizravnog uvoza ili izvoza robe i nefinancijskih usluga koje nisu obuhvaćene zabranom, između Unije i Rusije ili bilo koje treće države, ili za zajmove s posebnim i dokumentiranim ciljem osiguravanja sredstava za hitne slučajeve radi ispunjavanja kriterija solventnosti i likvidnosti za pravne osobe s poslovnim nastanom u Uniji u čijim vlasničkim pravima subjekt iz Priloga I. ima više od 50 % udjela.”;

                           (b)

                           dodaje se sljedeći stavak:
                           „4.   Zabrana iz stavka 3. ne primjenjuje se na povlačenje u ratama ili isplate provedene na temelju ugovora sklopljenog prije 12. rujna 2014. ako:

                                       (a)

                                       su svi uvjeti takvog povlačenja u ratama ili takvih isplata;

                                                   i.

                                                   dogovoreni prije 12. rujna 2014.; i

                                                   ii.

                                                   nisu izmijenjeni na taj dan ili nakon njega; i

                                       (b)

                                       je prije 12. rujna 2014. ugovorom bio utvrđen dan dospjelosti za potpunu otplata svih sredstava stavljenih na raspolaganje i za otkazivanje svih preuzetih obveza, prava i obveza na temelju ugovora.

                                 Uvjeti povlačenjâ u ratama i isplata iz ovog stavka uključuju odredbe o roku otplate za svako povlačenje u ratama ili isplatu, primjenjivu kamatnu stopu ili metodu izračuna kamatne stope i najviši mogući iznos.”.

               2.

               U članku 2., stavak 4. zamjenjuje se sljedećim:
               „4.   Zabrana iz stavaka 1., 2. i 3. ne dovodi u pitanje izvršavanje ugovora sklopljenih prije 1. kolovoza 2014. ili akcesornih ugovora potrebnih za izvršavanje takvih ugovora ni pružanje zamjenskih dijelova i usluga potrebnih za održavanje i sigurnost postojećih sposobnosti unutar Unije.”.

               3.

               U članku 3., stavak 3. zamjenjuje se sljedećim:
               „3.   Zabrane iz stavaka 1. i 2. ne dovode u pitanje izvršavanje ugovora sklopljenih prije 1. kolovoza 2014. ili akcesornih ugovora potrebnih za izvršavanje takvih ugovora.”.

               4.

               U članku 3.a, stavak 3. zamjenjuje se sljedećim:
               „3.   Zabrane iz stavaka 1. i 2. ne dovode u pitanje izvršavanje ugovora sklopljenih prije 12. rujna 2014. ili akcesornih ugovora potrebnih za izvršavanje takvih ugovora ni pružanje pomoći potrebne za održavanje i sigurnost postojećih sposobnosti unutar EU-a.”.

               5.

               Članak 4. zamjenjuje se sljedećim:
               „Članak 4.
               1.   Izravna ili neizravna prodaja, opskrba, prijenos ili izvoz određene opreme pogodne za sljedeće kategorije projekata istraživanja i projekata proizvodnje u Rusiji, uključujući njezin isključivi gospodarski pojas i njezin epikontinentalni pojas, od strane državljana država članica ili s područja država članica ili korištenjem plovila ili zrakoplova pod jurisdikcijom država članica podliježe prethodnom odobrenju nadležnog tijela države članice koja obavlja izvoz:

                           (a)

                           istraživanje i proizvodnju nafte u vodama dubljim od 150 metara;

                           (b)

                           istraživanje i proizvodnju nafte na pučini, sjeverno od Arktičkog kruga;

                           (c)

                           projekte koji imaju potencijal proizvesti naftu iz resursa koji se nalaze u formacijama škriljevca putem hidrauličkog lomljenja; ne primjenjuje se na istraživanje i proizvodnju putem formacija škriljevaca radi lociranja bazena koji se ne nalaze u škriljevcu ili vađenja nafte iz takvih bazena.

                     Unija poduzima potrebne mjere radi utvrđivanja relevantnih predmeta koje treba obuhvatiti ovim stavkom.
               2.   Pružanje:

                           (a)

                           tehničke pomoći ili drugih usluga povezanih s opremom iz stavka 1.;

                           (b)

                           financiranja ili financijske pomoći za svaku prodaju, opskrbu, prijenos ili izvoz opreme iz stavka 1. ili za pružanje povezane tehničke pomoći ili obuke;

                     također podliježe prethodnom odobrenju nadležnog tijela države članice koja obavlja izvoz.
               3.   Nadležna tijela država članica ne izdaju odobrenje ni za kakvu prodaju, opskrbu, prijenos ili izvoz opreme ili pružanje usluga, kako je navedeno u stavcima 1. i 2., ako utvrde da su dotična prodaja, opskrba, prijenos ili izvoz ili pružanje dotičnih usluga namijenjeni za jednu od kategorija istraživanja i proizvodnje iz stavka 1.
               4.   Stavkom 3. ne dovodi se u pitanje izvršavanje ugovora sklopljenih prije 1. kolovoza 2014. ili akcesornih ugovora potrebnih za izvršavanje takvih ugovora.
               5.   Odobrenje se može izdati ako je prodaja, opskrba, prijenos ili izvoz predmeta ili pružanje usluga, kako je navedeno u stavcima 1. i 2., potrebno radi hitnog sprečavanja ili ublažavanja događaja za koji je vjerojatno da će imati ozbiljan i značajan učinak na zdravlje i sigurnost ljudi ili okoliša. U opravdanim hitnim slučajevima, prodaja opskrba, prijenos ili izvoz ili pružanje usluga, kako je navedeno u stavcima 1. i 2., može se izvršiti bez prethodnog odobrenja, pod uvjetom da izvoznik obavijesti nadležno tijelo u roku pet radnih dana od obavljanja prodaje, opskrbe, prijenosa ili izvoza ili pružanja usluga, dostavljajući pojedinosti o odgovarajućem opravdanju prodaje, opskrbe, prijenosa ili izvoza ili pružanja usluga bez prethodnog odobrenja.”.

               6.

               U članku 4.a, stavak 1. zamjenjuje se sljedećim:
               „1.   Zabranjuje se izravno ili neizravno pružanje povezanih usluga potrebnih za sljedeće kategorije projekata istraživanja i projekata proizvodnje u Rusiji, uključujući njezin isključivi gospodarski pojas i njezin epikontinentalni pojas, od strane državljana država članica ili s područja država članica ili korištenjem plovila ili zrakoplova pod jurisdikcijom država članica:

                           (a)

                           istraživanje i proizvodnju nafte u vodama dubljim od 150 metara;

                           (b)

                           istraživanje i proizvodnju nafte na pučini, sjeverno od Arktičkog kruga;

                           (c)

                           projekte koji imaju potencijal proizvesti naftu iz resursa koji se nalaze u formacijama škriljevca putem hidrauličkog lomljenja; ne primjenjuje se na istraživanje i proizvodnju putem formacija škriljevca radi lociranja bazena koji se ne nalaze u škriljevcu ili vađenja nafte iz takvih bazena.”

                     .
         Članak 2.
   Uvodna izjava 5. Odluke 2014/659/ZVSP zamjenjuje se sljedećim:

                  „(5)

                  U tom kontekstu primjereno je proširiti zabranu u odnosu na određene financijske instrumente. Trebalo bi nametnuti dodatna ograničenja pristupa tržištu kapitala u odnosu na ruske financijske institucije u vlasništvu države, određene ruske subjekte iz obrambenog sektora i određene ruske subjekte čija je glavna poslovna aktivnost prodaja ili prijevoz nafte. Te zabrane ne utječu na financijske usluge koje nisu navedene u članku 1.”

   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 4. prosinca 2014.

            Za Vijeće

            Predsjednik

         S. GOZI

      (1)  Odluka Vijeća 2014/512/ZVSP od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 229, 31.7.2014., str. 13.).

      (2)  Odluka Vijeća 2014/659/ZVSP od 8. rujna 2014. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 271, 12.9.2014., str. 54.).


title: Odluka Političkog i sigurnosnog odbora (ZVSP) 2015/969 od 19. lipnja 2015. o produljenju mandata voditelja Misije Europske unije za uspostavu vladavine prava na Kosovu (EULEX KOSOVO)

text:
               23.6.2015

               HR

               Službeni list Europske unije

               L 157/44

         ODLUKA POLITIČKOG I SIGURNOSNOG ODBORA (ZVSP) 2015/969
   od 19. lipnja 2015.
   o produljenju mandata voditelja Misije Europske unije za uspostavu vladavine prava na Kosovu (1) (EULEX KOSOVO)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Zajedničku akciju Vijeća 2008/124/ZVSP od 4. veljače 2008. o Misiji Europske unije za uspostavu vladavine prava na Kosovu, EULEX KOSOVO (2), a posebno njezin članak 12. stavak 2.,
   budući da:

               (1)

               Na temelju članka 12. stavka 2. Zajedničke akcije 2008/124/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke za potrebe obavljanja političkog nadzora i strateškog usmjeravanja Misije Europske unije za uspostavu vladavine prava na Kosovu (EULEX KOSOVO), uključujući odluku o imenovanju voditelja misije.

               (2)

               Vijeće je 12. lipnja 2014. donijelo Odluku 2014/349/ZVSP (3) o izmjeni Zajedničke akcije 2008/124/ZVSP i produljenju trajanja misije EULEX KOSOVO do 14. lipnja 2016.

               (3)

               PSO je 9. listopada 2014. donio Odluku 2014/707/ZVSP (EULEX KOSOVO/2/2014) (4) kojom je veleposlanik Gabriele MEUCCI imenovan voditeljem misije EULEX KOSOVO do 14. lipnja 2015.

               (4)

               Visoki predstavnik Unije za vanjske poslove i sigurnosnu politiku predložio je 15. lipnja 2015. produljenje mandata veleposlanika Gabrielea MEUCCIJA kao voditelja misije EULEX KOSOVO do 14. lipnja 2016.,

         DONIO JE OVU ODLUKU:
   Članak 1.
   Mandat veleposlanika Gabrielea MEUCCIJA kao voditelja Misije Europske unije za uspostavu vladavine prava na Kosovu (EULEX KOSOVO) produljuje se do 14. lipnja 2016.
   Članak 2.
   Ova Odluka stupa na snagu na dan donošenja.
   Primjenjuje se od 15. lipnja 2015.

      Sastavljeno u Bruxellesu 19. lipnja 2015.

            Za Politički i sigurnosni odbor

            Predsjedatelj

         W. STEVENS

      (1)  Nazivom „Kosovo” ne dovode se u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.

      (2)  SL L 42, 16.2.2008., str. 92.

      (3)  Odluka Vijeća 2014/349/ZVSP od 12. lipnja 2014. o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu, EULEX KOSOVO (SL L 174, 13.6.2014., str. 42.).

      (4)  Odluka Političkog 2014/707/ZVSP i sigurnosnog odbora EULEX KOSOVO/2/2014 od 9. listopada 2014. o imenovanju voditelja Misije Europske unije za uspostavu vladavine prava na Kosovu, EULEX KOSOVO (SL L 295, 11.10.2014., str. 59.).